section_heading: The Somberlain i Storm of the Light's Bane (1993. – 1995.)
paragraph_text: Budući da su članovi skupine “primijetili da su vježbali sve više a da se John [Zwetsloot] nije niti pojavljivao [na probama]” i da su “čak morali otkazivati nastupe jer ga nije bilo ni na pripremnim probama”, "smatrali su da su im ruke vezane dokle god je John član sastava i da ne mogu učiniti ništa drugo nego ga izbaciti [iz njega]”. Posljednji koncert sa Zwetslootom održao se u Oslu 14. travnja 1994. Istog dana kad je Zwetsloot izbačen iz sastava Dissection je pozvao Johana Normana iz grupe Satanized (kratkotrajnog glazbenog projekta u kojem je sudjelovao i Nödtveidt); Norman se pojavio dan kasnije i “dokazao da je dostojna Johnova zamjena jer ga je krasila ambicija koje je Johnu nedostajalo”. Dissection je nastavio nastupati uživo, pisati i skladati pjesme za svoj drugi album i dvaput je ušao u studio kako bi snimio demouratke novih pjesama i obradu pjesme "Anti-Christ" za Slayerov počasni kompilacijski album Slatanic Slaughter, koji je objavila diskografska kuća Black Sun Records. U studenom 1994. godine Dissection je potpisao ugovor s Nuclear Blastom i usredotočio se na snimanje novog albuma. U ožujku 1995. sastav se vratio studijima Hellspawn/Unisound kako bi snimio drugi studijski album Storm of the Light's Bane, nakon čega je otišao na trodnevnu turneju po Ujedinjenom Kraljevstvu s Cradle of Filthom, ali je održao i par koncerata u Švedskoj.